**Apokolokyntosis**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apokolokyntosis

....

Foarte puțini cei ce-nțeleg,

Ce-am vrut să spun în ce am scris,

Să descifreze îi deleg

Apokolokyntosis!

...

Și dacă mă privesc de sus,

Din lumea lor atât de plină,

Atât le spun, că în lumină,

Chiar dacă par, ei încă nu-s!

...

Și dacă-mi critică ce scriu

Ca nefiindu-le pe plac,

Eu chiar nu am ce să le fac,

Pentru că scriu așa cum știu!

...

Își făuresc ei singuri munți,

Să urce apoi pe culme,

Și își pun stele pe frunți

Să fie admirați de lume!

...

Iar de se cred corifei

Cu micrometrul poeziei,

Le spun criticilor mei,

E grea povara fanteziei!

...

Foarte puțini cei ce-nțeleg,

Ce-am vrut să spun în ce am scris,

Să descifreze îi deleg

Apokolokyntosis!